Buckle, Henry Thomas (1821–1862): angol pozitivista történész, aki a történelmet a természettudomány módszereivel vizsgálta. Törekvései középpontjába a történelmi folyamat törvényszerűségeinek felismerését, a fejlődés rendszerének feltárását állította. Az egyes népek történeti fejlődésének sajátosságait természeti okokkal magyarozó földrajzi determinizmus képviselője. Legfontosabb munkája a History of Civilisation in England (1857–61).