Lyell, Charles (1797–1875): angol geológus, az MTA külső tagja. A Cuvier óta uralkodó kataklizma-elmélettel szemben megfogalmazta az aktualizmus elvét, melynek értelmében a földtani múltban ugyanazokkal az erőkkel és folyamatokkal kell számolni, mint amelyek ma is működnek. A földtani erőket tehát állandónak és változatlannak feltételezte, s nem látta meg a minőségi és mennyiségi különbségeket sem. A korábbi metafizikus szemlélettel szembefordulva azonban így is megteremette a korszerű oknyomozó földtörténeti kutatás alapjait.